CELEX: 62012CA0155
Language: fi
Date: 2013-06-27 00:00:00
Title: Asia C-155/12: Unionin tuomioistuimen tuomio (ensimmäinen jaosto) 27.6.2013 (Naczelny Sąd Administracyjnyn (Puola) esittämä ennakkoratkaisupyyntö) — Minister Finansów v. RR Donnelley Global Turnkey Solutions Poland Sp. z o.o. (Arvonlisävero — Direktiivi 2006/112/EY — 44 ja 47 artikla — Paikka, jossa verolliset liiketoimet katsotaan suorituiksi — Verotuksellinen liittymä — Käsite ”kiinteään omaisuuteen liittyvä palvelu” — Rajojen yli suoritettava monimuotoinen tavaroiden varastointipalvelu)

3.8.2013   
            
            
               FI
            
            
               Euroopan unionin virallinen lehti
            
            
               C 225/30
            
         Unionin tuomioistuimen tuomio (ensimmäinen jaosto) 27.6.2013 (Naczelny Sąd Administracyjnyn (Puola) esittämä ennakkoratkaisupyyntö) — Minister Finansów v. RR Donnelley Global Turnkey Solutions Poland Sp. z o.o.
   (Asia C-155/12) (1)
   
   (Arvonlisävero - Direktiivi 2006/112/EY - 44 ja 47 artikla - Paikka, jossa verolliset liiketoimet katsotaan suorituiksi - Verotuksellinen liittymä - Käsite ”kiinteään omaisuuteen liittyvä palvelu” - Rajojen yli suoritettava monimuotoinen tavaroiden varastointipalvelu)
   2013/C 225/50
   Oikeudenkäyntikieli: puola
   
      Ennakkoratkaisua pyytänyt tuomioistuin
   
   Naczelny Sąd Administracyjny
   
      Pääasian asianosaiset
   
   
      Kantaja: Minister Finansów
   
      Vastaaja: RR Donnelley Global Turnkey Solutions Poland Sp. z o.o.
   
      Oikeudenkäynnin kohde
   
   Ennakkoratkaisupyyntö — Naczelny Sąd Administracyjny — Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY (EUVL L 347, s. 1), sellaisena kuin se on muutettuna, 44 ja 47 artiklan tulkinta — Verotuksellisen liityntäpaikan määrittäminen — Kiinteään omaisuuteen liittyvän palvelun käsite — Rajojen yli suoritettava monimuotoinen tavaroiden varastointipalvelu, joka suoritetaan sopimuskumppaneille, joiden kotipaikka on muissa jäsenvaltioissa tai kolmansissa valtioissa ja joka käsittää tavaroiden vastaanottamisen Puolassa sijaitseviin varastoihin, tavaroiden järjestelemisen, niiden säilyttämisen, lastaamisen ja purkamisen, niiden pakkaamisen uudelleen ja niiden lähettämisen asiakkaalle
   
      Tuomiolauselma
   
   Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY, sellaisena kuin se on muutettuna 12.2.2008 annetulla neuvoston direktiivillä 2008/8/EY, 47 artiklaa on tulkittava siten, että monimuotoinen varastointipalvelujen suoritus, joka käsittää tavaroiden vastaanottamisen varastoon, niiden asettamisen sopiviin varastotiloihin, tavaroiden säilyttämisen, tavaroiden pakkaamisen, tavaroiden luovuttamisen, purkamisen ja lastaamisen, kuuluu kyseisen artiklan soveltamisalaan vain, jos varastointi muodostaa yhden ainoan liiketoimen pääasiallisen suorituksen ja jos kyseisten palvelujen vastaanottajille myönnetään käyttöoikeus nimenomaisesti määritettyyn kiinteään omaisuuteen tai sen osaan.
   
      (1)  EUVL C 184, 23.6.2012.